Marcus Grønvold

Marcus Frederik Steen Grønvold () var ein norsk kunstnar. Han måla realistiske portrett og landskap.

Bakgrunn
Grønvold var fødd i Bergen som son av soknepresten Christian August Grønvold (1810–1889). Han var bror av målaren Bernt Grønvold og skulemannen, forfattaren og museumsmannen Didrik Grønvold. 

Utdanning og virke
mini|venstre|Trapp i Rosendal Baroni (1903)

Marcus Grønvold gjekk i lære under Johan Losting og Frants Bøe i Bergen i 1865.
Han studerte ved Kunstakademiet i København frå 1866 til 1869 saman med August Schneider og Christian Meyer Ross. 

Han hadde ei rekkje reisestipend med opphald i Hallingdal (1869), Setesdal (1871), Bayern (1871), Sveits, Tyskland og Italia (1875) og Paris (1878). Han studerte  i München under Karl Piloty frå 1874 til 1877. Deretter oppheldt han seg i Düsseldorf i 1880. Grønvold slo seg endeleg ned i München 1881.

På 1870-talet var fargane hans mørke, etter tysk tradisjon, medan han let seg inspirera av den lysare franske målarskulen på 1880-talet.Marcus Grønvold - Norsk kunstnerleksikon, besøkt 20. oktober 2018. I 1880-åra utførte han reiser i Sør-Tyrol, Sveits, Tyskland, Venezia, Roma, Austerrike (Kãrnten), og nye reiser i Tyskland (Franken og Chiemsee) fram mot fyrste verdskrigen.

I 1925 gav han ut minnebiografien Fra Ulrikken til Alperne.

To av verka til Grønvold, figurstudiar frå ei reise i Setesdal, er i samlinga til det norske Nasjonalgalleriet.
Det er også måleri av Grønvold ved Bergen Billedgalleri, eit portrett av målaren Knud Baade, og på Myren gård i Kristiansand.
Det heng eit sjølvportrett av Grønvold frå 1878 i arbeidsrommet til Henrik Ibsen i Arbins gate, saman med eit portrett Grønvold måla av Sigurd Ibsen i 1875.

Galleri

Kjelder

Denne artikkelen bygger på «Marcus Grønvold» frå ,  den 17. februar 2018.  
Bakgrunnsstoff


Kategori:Norske målarar på 1800-talet
Kategori:Norske målarar på 1900-talet
Kategori:Folk frå Bergen
Kategori:Realistiske kunstmålarar